**BONITÁCIA PUDLOV**

Cieľom SKCHP je zabezpečovať čistokrvný chov psov, so zachovaním dobrého zdravia, špecifických znakov a vlastností.

Za týmto účelom sa každoročne koná bonitácia, ktorá je podmienkou zaradenia Vášho psa do chovu.

Pudel absolvuje bonitáciu od 15 mesiacov, u veľkých pudlov od 18 mesiacov.

Pudel musí byť zapísaný v Slovenskej plemennej knihe psov.

Účastník bonitácie je povinný predložiť v deň bonitácie nasledovné:

originál a fotokópiu preukazu o pôvode psa,

originál posudku veterinárneho lekára o nasledujúcich vyšetreniach:

* Luxácia pately u toy, trpasličích a stredných pudlov,
* genetický test prcd PRA (Progresívna retinálna atrofia) u toy, trpasličích a stredných pudlov
* DBK (Dysplazia bedrového kĺbu) u veľkých pudlov.

Ak sa plánuje použiť v chove jedinec skôr uchovnený (bez genetického vyšetrenia na PRA), je chovateľ povinný predložiť spolu s odporúčaním na párenie výsledky oftalmologického vyšetrenia chovného jedinca, nie staršie ako 12 mes. k dátumu párenia. V prípade, že obaja rodičia chovného jedinca majú vykonaný genetický test PRA - formy [prcd](http://www.prcdtest.com/sk/ochorenie-pra-prcd/) a výsledok oboch rodičov je negatívny, stačí predložiť fotokópie týchto výsledkov.

Na bonitáciu budú pozvaní len tí prihlásení jedinci, ktorých majitelia zašlú prihlášku na bonitáciu, fotokópiu preukazu o pôvode a fotokópiu posudku veterinárneho lekára o požadovaných vyšetreniach najmenej 30 dní pred bonitáciou na adresu tajomníka klubu.

Poplatok za posúdenie na bonitácii je 20 € pre člena SKCHP, nečlen zaplatí 40 €.

Adresa veterinárneho lekára určeného SKCHP pre posúdenie RTG snímky na DBK:

MVDr. Edita Králová, Veterinárna ambulancia, Topoľčianska 25, 851 05 Bratislava, 0905/593075.

Upozornenie:

Podmienkou účasti na bonitácii je zaplatenie bonitačného poplatku.